b"\n_START_ARTICLE_\nCiutat de la Pilota\n_START_SECTION_\nHist\xc3\xb2ria\n_START_PARAGRAPH_\nAnunciada la seua construcci\xc3\xb3 el gener de 2001 mitjan\xc3\xa7ant un concurs d'idees per la Conselleria de Cultura i Educaci\xc3\xb3 el qual va guanyar l'equip d'arquitectes dirigit per Roberto Santatecla i Sara L\xc3\xb3pez, l'aleshores president de la Generalitat Valenciana Eduardo Zaplana anunci\xc3\xa0 que s'inauguraria el 2005 tot i que els retrassos en la seua construcci\xc3\xb3 obligaren a allargar aquest termini en diverses ocasions fins que definitivament fou inaugurat (una primera fase i no el complex esportiu en la seua totalitat) el 6 de setembre de 2010, amb motiu de la celebraci\xc3\xb3 de l'Europilota 2010 al Pa\xc3\xads Valenci\xc3\xa0._NEWLINE_El trinquet de la Ciutat de la Pilota, edificat en la primera fase de construcci\xc3\xb3, fou escenari de la gala inaugural del Campionat d'Europa de Pilota el 7 de setembre de 2010 i de la competici\xc3\xb3 de galotxa._NEWLINE_S'hi jug\xc3\xa0 per primera vegada una partida d'escala i corda el 17 d'octubre de 2010, data de la final del Trofeu Individual Bancaixa d'aquell any en la qual Miguel guany\xc3\xa0 a Soro III.\n_START_SECTION_\nTrinquet\n_START_PARAGRAPH_\nEs tracta de la primera instal\xc2\xb7laci\xc3\xb3 constru\xc3\xafda del complex esportiu i que representen un salt qualitatiu en la concepci\xc3\xb3 dels trinquets valencians, ja que el seu disseny en vidre per a la muralla de l'escala, els rebots i la careta permet augmentar la qualitat de les transmissions televisives. El color blau a la muralla (igual que al Trinquet del Genov\xc3\xa9s) millorant la visibilitat de la pilota i la seua capacitat de 1.500 d'espectadors el converteixen en un referent."